Борис Младенов-Young
В най-ценните години на живота…

chitanka.info

В най-ценните години на живота,

в най-хубавото време на деня

за хляба бях принуден да работя —

на постоянен пост да се цаня.

Привидно, пред закона бях свободен

да имам дом, семейство да създам,

но с моя труд, наречен „благороден“,

за дълго аз не се завъртах там.

Уж също имах право да пътувам,

но как? — към службата закрепостен,

с годишна отпуска — броени дни!…

Това бе, както и да го тълкувам,

модерно робство, трудов ред, внедрен

от куп богоизбрани големци!

Сидни, Австралия — 2013 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.